Die maatskappy, wat Dinsdag sy resultate vir die boekjaar tot einde Junie op die JSE se nuusdiens, Sens, gepubliseer het, het ’n verlies van R4,473 miljard gely teenoor die wins van R362 miljoen ’n jaar tevore.
Buiten vir die waardevermindering sê hy sy verlies kan verder toegeskryf word aan die R669 miljoen waarmee sy skuld in dollar gestyg het weens verandering in die wisselkoers asook laer afgeleide winste van R99 miljoen teenoor die R1,025 miljard van 2017 wat hy verdien het.
Peter Steenkamp, uitvoerende hoof van Harmony, sê ongeag die verlies wat die maatskappy nou gely het, is hy baie positief oor die toekoms.
“Hierdie bedrywighede sal jaarlikse produksie met tussen 450 000 en 500 000 fynonse verhoog teen ’n gemiddelde koste van $950 per fynons vir die leeftyd van die myne,” sê hy.
Jy is gewoonlik ’n privaat mens, maar vandag is jou emosies intens en op die oppervlak. Jy sal lus voel om jou gevoelens te lug en aan ander mense te sê hoe jy oor verskeie sake voel.
Maak seker jy kombineer hart en kop as jy vandag met ’n ouer, kind of intieme vriend kommunikeer. Met intellek en intuïsie in pag sal jy weer die gesprek aan die gang kry.
Voel jy gespanne oor die neem van ’n belangrike besluit? Moenie net na jou logiese sy luister nie. As jy aandag gee aan jou intuïsie, sal dit die regte rigting vir jou aandui.
Pasop dat jou saaklike benadering nie vir koue onverskilligheid aangesien word nie. Moenie die persoonlike stempel afskeep as jy met ander mense – persoonlik en aanlyn – kommunikeer nie.
Ander mense sal vandag baat vind by jou optimisme en vrygewigheid terwyl jy sonskyn uitdeel. Dit is in jou mag om ’n werkkwessie of groepsituasie positief te beïnvloed.
Super Neptunus-aspekte stimuleer jou kreatiewe en spirituele sy en help jou om in te skakel op die stemmetjie in jou binneste. Bespreek dinge met ’n kollega as jy jou oor ’n werkkwessie bekommer.